REGULAMENTUL (CE) NR. 620/2008 AL COMISIEI
din 27 iunie 2008
de rectificare a Regulamentului (CE) nr. 386/2008 de stabilire a restituirilor la export pentru lapte și produse lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 31 alineatul (3),
întrucât:
(1)
Regulamentul (CE) nr. 386/2008 al Comisiei (2) a stabilit restituirile la export pentru lapte și produse lactate.
(2)
Modificările aduse nomenclaturii produselor agricole pentru restituirile la export în ceea ce privește laptele și produsele lactate, instituite prin Regulamentul (CE) nr. 1499/2007 al Comisiei din 18 decembrie 2007 privind publicarea, pentru 2008, a unei nomenclaturi a produselor agricole pentru restituirile la export instituite prin Regulamentul (CEE) nr. 3846/87 (3), trebuie luate în considerare. Prin urmare, anexa la Regulamentul (CE) nr. 386/2008 trebuie rectificată în consecință. Din motive de claritate, este necesar ca rectificările respective să se aplice de la data intrării în vigoare a Regulamentului (CE) nr. 386/2008,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 386/2008 se înlocuiește cu textul din anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică cu efect de la data intrării în vigoare a Regulamentului (CE) nr. 386/2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iunie 2008.